wickkiey/tamil-wikipedia-markdown huggingface dataset:
# கோ. நா. இராமச்சந்திரன்


**கோபாலசமுத்திரம் நாராயண இராமச்சந்திரன்** (*G. N. Ramachandran*, அக்டோபர் 8, 1922 – ஏப்ரல் 7, 2001), இருபதாம் நூற்றாண்டு இந்திய அறிவியலாளர்களுள் முக்கியமானவர். இவர் தமிழ்நாடு மாநிலம் திருநெல்வெலி மாவட்டம் கோபாலசமுத்திரத்தில் , ஜி. ஆர். நாராயணன், லக்ஷ்மி அம்மாள் ஆகியோரின் மூத்த மகனாகப் பிறந்தார். படித்தது எர்ணாகுளத்தில், இவர் தந்தை நாராயணன் எர்ணாகுளத்தில் கல்லூரியில் கணிதப் பேராசிரியராகப் பணியாற்றினார்.நோபல் பரிசு பெற இவர் பெயர் பரிந்துரைக்கப்பட்டது.  

### கல்வி
திருச்சி புனித வளனார் கல்லூரியில் இயற்பியல்(ஹானர்ஸ்) படித்தார். பின்னர் பெங்களூர் இந்திய அறிவியல் கழகத்தில் ஆராய்ச்சி மாணவராக சேர்ந்தார். சர். சி.வி. இராமனின் கண்காணிப்பின் கீழ் ஆய்வு மேற்கொண்ட இராமச்சந்திரன் முனைவர் பட்டம் பெற்றார்.  

### பணிகள்
கேம்பிரிட்சு பல்கலைக்கழகத்திலுள்ள சர் வில்லியம் இலாரன்ஸ் பிராகின் (Bragg) ஆய்வகத்தில் பணியில் சேர்ந்தார். அங்கு பணிமுடிவடைந்ததும் பெங்களூர் இந்திய அறிவியல் கழகத்தில் உதவிப் பேராசிரியராக பணியில் சேர்ந்தார்.  
சென்னைப் பல்கலைக்கழகத்தின் துணைவேந்தராக அப்போது இருந்த இலட்சுமணசாமி முதலியார், இராமச்சந்திரனை அழைத்துவந்து 1952இல் சென்னை பல்கலைக்கழகத்தில் இயற்பியல் துறையில் பேராசிரியராக ஆக்கினார். இத்துறையின் கீழ் படிகவியல்லும் உயிர் இயற்பியல் என்னும் புதிய துறையை முன்னணி ஆய்வு வசதிகளுடன் இராமச்சந்திரன் எற்படுத்தினார்.  
சென்னை பல்கலைக்கழகத்தில் பேராசிரியராக பொறுப்பேற்றபோது இராமச்சந்திரனுக்கு வயது 29. நாட்டின் மிகச்சிறந்த ஆய்வு நிலையங்களில் ஒன்றாக இராமச்சந்திரன் உருவாக்கிய படிகவியல்லும் உயிர் இயற்பியல் ஆய்வு நிலையம் உள்ளது.  
மனித உடலில் உற்பத்தியாகும் புரோட்டின் பொருளான காலஜினின் (collagen) உயிரணு எப்படி உருவாகிறது என்பதை கண்டறிந்தார். ஊடுகதிர் பற்றி ஆய்வினை இயற்பியல் முறையில் ஆய்வு மேற்கொண்டார். இம்முறைக்கு இராமச்சந்திரன்கோட் என்றே அழைக்கப்படுகிறது.காலஜினில் உள்ள மூலக்கூறுகள் முக்கோணக்கூட்டமைப்பில் உள்ளது என்ற உண்மையை வெளியிட்டார். கருக்காடிப் புரதக்கூறுகளின் (பெப்டைடுகளின்) கட்டமைப்பை அறிய உதவும் இராமச்சந்திரன் வரைபடம் என்ற கண்டுபிடிப்புக்காக அவர் போற்றப்படுகிறார். உயிரியலிலும் இயற்பியலிலும் முக்கியக் ஆய்வுகளை நிகழ்த்தியவர்; குறிப்பாக, மூலக்கூறு உயிரியற்பியலில் புரதங்களின் கட்டமைப்புப் பற்றிய அறிதல்கள். இவரது கண்டுபிடிப்பான **தசைநார்ப் புரதத்தின் மூற்றை எழுச்சுருள் வடிவம்**, புரதக்கூறுகளின் வடிவமைப்பை அடிப்படையாக அறிந்து கொள்ள உதவியது. மிகப்பெரிய அறிவியலாளராக இருந்தும், மிக எளிமையான சொற்களையும் எடுத்துக்காட்டுகளையும் கையாண்டு இவர் ஆற்றிய உரைகள், பள்ளி மாணவர்களுக்குக் கூட புரியும் வண்ணம் இருந்தது. இவர் ஒரு மிகச் சிறந்த ஆசிரியராக இருந்தார்.  

### விருதுகள்
1977ல், லண்டனில் உள்ள ஃபெலோ ஆஃப் ராயல் சொசைட்டி விருது பெற்றார். கிரிஸ்டலோகராஃபி துறையில் இவர் ஆற்றிய பணிக்காக 'இவால்டு' விருது பெற்றார். மேகநாத் விருது,பட்நாகர் விருது,வாட்மூல் நினைவுப்பரிசு என பல விருதுகள் பெற்றார்.,
# சாவி எழுத்துமுறை



**சாவி எழுத்து முறை** (*Jawi script*, *சாவி*; **யாவி** என்பது மலாய் எழுத்துக்களை எழுதுவதற்குப் பயன்படும் ஒரு அரபு எழுத்துமுறை ஆகும்.  

சாவி அதிகாரபூர்வமாக மலாய் எழுத்து முறைக்காக புரூணையிலும் மலேசியாவிலும் பாவிக்கப்படுகிறது. இது மலாய் மொழிக்கான பொதுவான எழுத்து முறையாகை இருந்தாலும், தற்போது மலாய் எழுத்துக்கள் ரூமி எனப்படும் உரோமன் எழுத்துமுறையைக் கொண்டு எழுதப்படுகிறது.  

## எழுத்துக்கள்

**Jawi alphabet**

| எழுத்துக்கள் | வெகு தொலைவுள்ள | முதல் | நடு | முடிவு | பெயர் | யூனிகோடு |  |
| --- | --- | --- | --- | --- | --- | --- | --- |
| ا | ﺍ | &nbsp; | &nbsp; | ﺎ | alif(அலிஎப்) | 0627 |  |
| ب | ﺏ | ﺑ | ـﺒ | ـﺐ | ba(பா) | 0628 |  |
| ت | ﺕ | ﺗ | ـﺘ | ـﺖ | ta(டா) | 062A |  |
| ة | ة | &nbsp; | &nbsp; | ـة | ta marbutah(டா மார்புடா) | 0629 |  |
| ث | ﺙ | ﺛ | ـﺜ | ـﺚ | sa(இசா) [tha]((t)ஹ) | 062B |  |
| ج | ﺝ | ﺟ | ـﺠ | ـﺞ | jim(சிம்) | 062C |  |
| چ | ﭺ | ﭼ | ـﭽ | ـﭻ | ca(சா) | 0686 |  |
| ح | ﺡ | ﺣ | ـﺤ | ـﺢ | ha(இஃகா) | 062D |  |
| خ | ﺥ | ﺧ | ـﺨ | ـﺦ | kha(கா) [khO]((k)ஹொ) | 062E |  |
| د | د | &nbsp; | &nbsp; | ـد | dal(டல்) | 062F |  |
| ذ | ﺫ | &nbsp; | &nbsp; | ـذ | zal(சல்) | 0630 |  |
| ر | ﺭ | &nbsp; | &nbsp; | ـر | ra(ரா) [rO](றொ) | 0631 |  |
| ز | ﺯ | &nbsp; | &nbsp; | ـز | zai(சை) | 0632 |  |
| س | ﺱ | ﺳ | ـﺴ | ـﺲ | sin(இசின்) | 0633 |  |
| ش | ﺵ | ﺷ | ـﺸ | ـﺶ | syin(சின்) | 0634 |  |
| ص | ﺹ | ﺻ | ـﺼ | ـﺺ | sad(சட்) [sOd]((s)ஒட்) | 0635 |  |
| ض | ﺽ | ﺿ | ـﻀ | ـﺾ | dad(தட்) [dOd]((d)ஒட்) | 0636 |  |
| ط | ﻁ | ﻃ | ـﻄ | ـﻂ | ta(டா) [tO]((t)ஒ) | 0637 |  |
| ظ | ﻅ | ﻇ | ـﻈ | ـﻆ | za(சோ) [zO]((z)ஒ) | 0638 |  |
| ع | ﻉ | ﻋ | ـﻌـ | ـﻊ | ain(ஐன்) | 0639 |  |
| غ | ﻍ | ﻏ | ـﻐـ | ـﻎ | ghain(கைன்) | 063A |  |
| ڠ | ڠ | ڠـ | ـڠـ | ـڠ | nga(ஙா) | 06A0 |  |
| ف | ﻑ | ﻓ | ـﻔ | ـﻒ | fa(ஃபா) | 0641 |  |
| ڤ | ﭪ | ﭬ | ـﭭ | ـﭫ | pa(பா) | 06A4 |  |
| ق | ﻕ | ﻗ | ـﻘ | ـﻖ | qaf(க(k)எப்) | 0642 |  |
| ک | ک | کـ | ـکـ | ـک | kaf(க(k)எப்) | 06A9 |  |
| ݢ | ݢ | ݢـ | ـݢـ | ـݢ | ga(கா) | 0762 |  |
| ل | ﻝ | ﻟ | ـﻠ | ـﻞ | lam(லம்) | 0644 |  |
| م | ﻡ | ﻣ | ـﻤ | ـﻢ | mim(மிம்) | 0645 |  |
| ن | ﻥ | ﻧ | ـﻨ | ﻦ | nun(நுன்) | 0646 |  |
| و | ﻭ | &nbsp; | &nbsp; | ـو | wau(வௌ) | 0648 |  |
| ۏ | ۏ | &nbsp; | &nbsp; | ـۏ | va(வா) | 06CF |  |
| ه | ﻩ | ﻫ | ـﻬ | ﻪ | ha(இகா) | 0647 |  |
| ء | ء | &nbsp; | &nbsp; | ء | hamzah(ஹம்சா) | 0621 |  |
| ي | ﻱ | ﻳ | ـﻴـ | ﻲ | ya(யா) | 064A |  |
| ى‎ | ى‎ | &nbsp; | &nbsp; | ﻰ | ye (யெ) | 06CC |  |
| ڽ | ڽ | پـ | ـپـ | ـڽ | nya(ஞா) | 06BD | } |
# கடலோரக்காற்று



**கடலோரக்காற்று** (*Translation: "A Wind Along the Coast"*) தமிழீழ விடுதலைப்புலிகளின் கடற்புலிகளை மையமாகக் கொண்டு தயாரிக்கப்பட்ட முழுநீளத் திரைப்படமாகும். இத்திரைப்படம் கடற்புலிகளின் 10ம் ஆண்டு நிறைவையொட்டி நிதர்சன நிறுவனத்தின் உருவாக்கத்தில் ந. கேசவராஜனின் இயக்கத்தில் வெளிவந்துள்ளது. இத்திரைப்படம் தமிழீழ கடற்கரைப் பிரதேசங்களில் நடந்த உண்மைச் சம்பவங்களை அடிப்படையாக வைத்து உருவாக்கப்பட்டது.  

## நடிகர்கள்
- கணேஸ் மாமா
- ஏரம்பு
- செல்வநாயகம்
- யேசுதாசன்
- ரங்கன்
- சுடரொளி
- வசிட்டன்
- கதிரொளி
- வரதன்
- ரதீஸ்
- சயந்தன்
- தமிழ்நம்பி
- நேசன்
- நியூட்டன்
- ஜெஸ்மின்
- தவமணிதேவி
- ரதி
- காமினி
- சுஜா
- சஞ்சீவி
- காயத்திரி
- தணிகை
- பொய்யாமொழி
- கலைமதி
- இலக்கியா
- சுடர்மொழி
- தனிச்சுடர்
- நாகராசா
- வேந்தன்
- புரட்சிநிலவன்
- ஆனந்தன்
- பவுல்ராஜ்
- குமார்
- சிறீக்காந்த்
- அரசரத்தினம்

### சிறப்புத் தோற்றம்
- பகலவன்
- செழியன்
- புவி
- மங்களேஸ்
- ஜெரோமினி
- சலீம்
- மணியரசன்
- கதிரொளி(லை)

## பாடல்கள்
இத்திரைப்படத்திற்கு இசைப்பிரியன் இசையமைத்திருக்கிறார். கவிஞர்களான நாவண்ணன், முல்லைக்கமல், கு. வீரா ஆகியோர் பாடல்களை எழுதியவர்கள். இப்பாடல்களை ஒலிப்பதிவு செய்தவர் மலையவன்.  
| பாடல் | பாடகர்(கள்) | பாடலாசிரியர் |
| --- | --- | --- |
| *கடலோரக்கரை மேலே காதல் என்ன தோணிக்காரா* | குமாரசாமி | நாவண்ணன் |
| *வாவா என்றே அழைக்குது கடலலை* | எஸ். ஜி. சாந்தன், வசீகரன் | முல்லைக்கமல் |
| *ஒருவிழி மழையினைப் பொழிகிறதே* | யுவராஜ் | கு. வீரா |

## வெளியீடு

இத்திரைப்படம் 08.12.2002 அன்று பிரான்சில் நடைபெற்ற மாவீரர் நாள் நிகழ்வின் போது வெளிவந்ததுடன் 31.12.2002 அன்று தமிழீழத்தின் அனைத்து மாவட்டங்களிலும் வெளியிட்டு வைக்கப்பட்டது. இது சர்வதேசத்தில் வெளியிடப்பட்ட முதலாவது தமிழீழ திரைப்படமாகும். இத்துடன் தமிழீழ தேசியத் தலைவர் வே. பிரபாகரன் இத்திரைப்படத்தில் பங்குகொண்ட கலைஞர்களைச் சந்தித்துக் கௌரவித்தமை குறிப்பிடத்தக்கது.  

## விமர்சனங்கள்
# ரோபேர்ட் நோசிக்


**ரோபேர்ட் நோசிக்** (நவம்பர் 16, 1938 - சனவரி 23, 2002) ஒரு அமெரிக்க அரசியல் சிந்தனையாளர், மெய்யியலாளர். இவர் சுதந்திரவாத கருத்து நிலையைக் கொண்டவர். இவரது Anarchy, State, and Utopia நூல் செல்வாக்கு மிகுந்த யோன் ரோவல்சு அவர்களின் A Theory of Justice என்ற நூலுக்கு விமர்சனமாக அமைந்தது.  

## மக்களின் தெரிவு
நோசிக் சமூகத்தில் தனிமனிதர்களினது உரிமைகளுக்கும் தெரிவுகளுக்கும் முக்கியத்துவம் தருகிறார். எடுத்துக்காட்டுக்கு அவர் ஒரு சிந்தனை பரிசோதனையை முன்வைக்கிறார். ஒரு புகழ்பெற்ற கூடைப்பந்தாட்ட வீரரைப் பாக்க மக்கள் விரும்புகிறார்கள். அந்த வீரர் அவரது அணியுடன் ஒர் ஒப்பந்தம் செய்கிறார். அதாவது பார்க்க வருபவர்கள் நுழைவுச்சீட்டுக் கட்டணத்தோடு அவருக்கு 25 சதம் கூட வழங்கவேண்டும் என்று. அவ்வாறே ஒரு ஆண்டு முழுவதும் மக்கள் அந்த விளையாட்டு வீரருக்காக 25 சதம் பிறம்பாக இடுகின்றார்கள். அந்த ஆண்டில் 1 மில்லியன் மக்கள் ஆட்டங்களை பாத்தனர் என்று வைத்துக் கொண்டால், அந்த வீரருக்கு $250 000 கிடைக்கிறது. இந்த விளையாட்டு வீரர் சராசரி வருமானத்தை விட, அல்லது எல்லோருடைய வருமானத்தையும் விட பல மடங்கு வருமானத்தைப் பெறுகிறார். இவருக்கு இந்த வருமானம் நியாமனதா, சொந்தமானதா?  

அந்த வீரருக்கு 25 சதம் கொடுத்த ஒவ்வொரு நபரும் தனது முழுமையான விருப்பின் பேரிலேயே கொடுத்தார்கள். எனவே அந்த சொத்தை வரி மூலமாகவோ, அல்லது நேரடியாகவோ மீள் விநியோகம் செய்வது அந்த வீரரின் உரிமைகளை வன்முறையாக மறுத்தே முடியும் என்பது நோசிக்கின் கூற்று ஆகும்.  

## நோசிக் கூற்றுக்கள்
- "எல்லோரிடம் இருந்தும் அவர்களின் தெரிவுகளுக்கு அமைய, எல்லோருக்கும் அவர்கள் தெரியப்படுவதற்கு அமைய" - ("From each as they chose, to each as they are chosen")
- "liberty disrupts patterns"
# சுரேஷ் (மனித உரிமை செயற்பாட்டாளர்)

**சுரேஷ்** (தமிழ்நாடு) ஒரு மனித உரிமை ஆர்வலர்.  

அரச அதிகார மீறல், காவல் துறை அத்துமீறல், அரச நிர்வாக அராசகம் என பல மனித உரிமை மீறல்கள் தொடர்பாக செயற்படுபவர்.  

"மனித உரிமை அமைப்புகள், பெண் இயக்கங்கள், தொழிற்சங்கங்கள் போன்ற மக்கள் திரளான அமைப்புகளோடு" அரசு அமைப்புகளோடு மக்கள் போராட முடியும் என்று கூறுகிறார்.
# தானம் (கணிதம்)


**இலக்கம்** அல்லது **எண் இலக்கம்** (Digit, Numerical digit) என்பது, இடஞ்சார் குறியீட்டு எண்முறைகளில் எண்களைக் குறிக்க வெவ்வேறான சேர்வுகளில் பயன்படுத்தப்படும் குறியீடாகும்.  

”விரல்கள்” என்ற பொருள்படும் *digiti* இலத்தீன் சொல்லிலிருந்து தோன்றியது இலக்கம் என்பதன் ஆங்கிலச் சொல்லான "digit" ஆகும். ஒருவரின் இரு கைகளிலுள்ள 10 விரல்களும், பதின்ம எண்முறையின் பத்து இலக்கங்களைக் குறிக்கின்றன (பழைய இலத்தீன் உரிச்சொல் *decem* இன் பொருள் 10 என்பதாகும்).  

ஒரு எண்முறையின் அடிமானம் முழுஎண்ணாக இருந்தால் அதில் பயன்படுத்தப்படும் இலக்கங்களின் எண்ணிக்கை அடிமான என்ணின் தனி மதிப்பாக இருக்கும். எடுத்துக்காட்டாக, பதின்ம எண்முறையில் 10 இலக்கங்களும் (0, 1, 2, 3, 4, 5, 6, 7, 8, 9), ஈரடிமான எண்முறையில் இரு இலக்கங்களும் (0,1) பயன்படுத்தப்படுகின்றன.  

பண்டைக் காலத்தில் தமிழர்கள் பயன்படுத்திய எண்களின் வரிவடிவங்களை எண்தானம் என்று அழைத்தார்கள் . இதனை கணக்கதிகாரம் என்ற நூலில் இருந்து நாம் அறியலாம் . இந்நூலில் உள்ள தானம் பற்றிய வெண்பா வருமாறு .  

*எண்ணளவு தான மிருபத்துநான் குவற்றில்*  

*மண்ணளவு நென்னீர் வருமாகி - லொண்ணுதலாய்*  

*ஓராறு மாறு மொருமூன்று மோரிரண்டும்*  

*சீரான வேழுமெனச் செப்பு* .  

இவ்வெண்பாவின் படி, தானமானது 24 ஆகா இதில் மூன்று வகைகள் உள்ளன என்பதும் , அவை நிலவாய்த்தானம் , நெல்வாய்த்தானம் மற்றும் நீர்வாய்த்தானம் ஆகிய இம்மூன்று எனவும் தெளிவாகின்றது . இவற்றுள் நிலவாய்த்தானம் ஐந்தும் , நெல்வாய்த்தானம் ஏழும் , நீர்வாய்த்தானம் பன்னிரண்டும் ஆகா மொத்தம் இருபத்து நான்கு என அறியலாம்.  

### இலக்க மதிப்புகள்
ஒவ்வொரு எண்முறையிலுமுள்ள ஒவ்வொரு இலக்கமும் ஒரு முழுஎண்ணைக் குறிக்கும். பதின்ம எண்முறைமையில் "1" ஆனது முழுஎண் 1 யும், பதினறும எண் முறைமையில் எழுத்து "A" ஆனது 10 யும் குறிக்கின்றன. ஒரு இடஞ்சார் குறியீட்டு எண்முறைமையில் 0 முதல் அந்த எண்முறைமையின் அடிமானம் வரையுள்ள (அடிமான எண் நீங்கலாக) முழுஎண்களைக் குறிக்கும் இலக்கங்கள் இருக்க வேண்டும்.  

இடஞ்சார் பதின்ம எண்முறைமையில்,  
- 0 - 9 வரையிலான முழுஎண்களை, அவற்றுக்குரிய இலக்கங்களை வலது இறுதியிலுள்ள ஒன்றின் இடத்தில் எழுதுவதன் மூலம் பெறலாம்.
- முழு எண் 12 ஐ எழுதுவதற்கு, எண்ணுரு '2' ஐ ஒன்றின் இடத்திலும், எண்ணுரு '1' ஐ பத்துகளின் இடத்திலும் இடவேண்டும்.
- முழுஎண் 312 க்கு, எண்ணுரு '3' நூறுகளின் இடத்திலும், எண்ணுரு '1' பத்துகளின் இடத்திலும், எண்ணுரு '2' ஒன்றின் இடத்திலும் எழுதப்பட வேண்டும்.

### மிகவும் பரவலான எண்முறைமைகளின் எண்ணுருக்கள்

| ৯ |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| -
! தமிழ் | ௦ | ௧ | ௨ | ௩ | ௪ | ௫ | ௬ | ௭ | ௮ | ௯ |

### கூடுதல் எண்ணுருக்கள்

| 亿 |
| --- |
# நியாமுராகிரா மலை



**நியாமுராகிரா மலை** (*Mount Nyamuragira*) கொங்கோ மக்களாட்சிக் குடியரசில் விருங்கா மலைத்தொடரில் உள்ள ஒரு சீறும் எரிமலை ஆகும். இது கிவு ஆற்றில் இருந்து 25 கி.மீ. தூரத்தில் அமைந்துள்ளது.  

கள் கிளம்பி கிவு ஆற்றை அடைகின்றன.]]  
ஆப்பிரிக்காவின் சீறும் எரிமலைகளில் இது முதன்மையானதாகக் கருதப்படுகிறது. 1880 ஆம் ஆண்டில் இருந்து இது 30 தடவைக்கு மேல் தீக்கக்கி உள்ளது. இதன் உச்சியில் இருந்து மட்டுமல்லாமல், பக்கவாட்டுகளில் இருந்தும் இவ்வெரிமலை தீக்கக்கியுள்ளது. இப்படியாக பல சிறிய எரிமலைகள் உண்டாகி நாட்போக்கில் அழிந்துள்ளன.  

இதன் அருகே 13 கி.மீ. தெற்கேயுள்ள நியுராகொங்கோ என்ற எரிமலை 2002 ஆம் ஆண்டில் தீக்கக்கியதில் கோமா நகர் பலத்த சேதத்துக்குள்ளாகியது.  

நியாமுராகிரா எரிமலை 500 கனமீட்டர் கவவளவுடையது, 1500 சதுர கி.மீ. பரப்பளவு விஸ்தீரணம் கொண்டது.  

## 2010 வெடிப்பு
2010 ஜனவரி 2 அதிகாலையில் இவ்வெரிமலை வெடிப்புக் கண்டு பெருமளவு கற்குழம்புகளைக் கக்கியது. அதிலிருது கிளம்பிய எரிமலைக் குழம்புகள் அம்மலையைச் சுற்றியிருந்த விருங்கா தேசியப் பூங்கா வரையில் வந்து வீழ்ந்தன. இதனால் அப்பகுதியில் வாழும் மிக அரிதான சிம்பன்சிகளுக்கு ஆபத்துள்ளதாகத் தெரிவிக்கப்படுகிறது.
# இசுட்ரோன்சியம்-90


**இசுட்ரோன்சியம்-90** அல்லது **இசுட்ரான்சியம்-90** (ஸ்டிரான்சியம்-90; Strontium-90) என்பது இசுட்ரோன்சியம் தனிமத்தின் கதிரியக்கமுள்ள ஓரிடத்தான் (இலங்கை வழக்கு:சமதானி) ஆகும். இதன் வேதியியல் குறியீடு <sup>90</sup>Sr. இது அணுக்கருப் பிளவு மூலம் உருவாகின்றது. அணு ஆயுதங்களில் இருந்தும் அணு விபத்துக்களின் போதும் ஏற்படும் சிதறலில் இவ்வோரிடத்தான் வெளிவிடப்படுகின்றது, இதைத்தவிர அணு ஆலைக் கழிவுகளிலும் உண்டாகின்றது. இசுட்ரான்சியம்-90 இன் அரைவாழ்வுக் காலம் 28.8 ஆண்டுகள்.  

தொழிற்துறையில் கதிரியக்கத் தனிமத்தின் தேவைக்காகவும், மருத்துவத்தில் சிறிய அளவுத் தேவைகளுக்கும் பயன்படுகின்றது. இது எலும்புகளைப் பாதிக்கும் ஒரு கதிரியக்கத் தனிமமாக இருப்பதால் புற்றுநோயை உண்டாக்கவல்லது.  

## உயிரியல் விளைவுகள்
### உயிரியல் தொழிற்பாடு
இசுட்ரோன்சியம்-90 ஒரு "எலும்பு தேடி" ஆகும். இது காரக்கனிம மாழைகள் வகுப்பைச் சேர்ந்தமையால் கல்சியத்தின் வேதியல் தொழிற்பாட்டை ஒத்து உள்ளது. மாசுற்ற நீர் அல்லது உணவு மூலம் உடலை அடைந்த இசுட்ரோன்சியம்-90 இன் 70 - 80% கழிவகற்றல் மூலம் வெளியேறிவிடுகின்றது, ஒரு வீதமானது குருதியிலும் மெல் இழையங்களிலும் சேர, ஏறத்தாழ எஞ்சியிருக்கும் மிகுதி இசுட்ரோன்சியம்-90 எலும்புகளிலும் என்புமச்சையிலும் படிகின்றது. எலும்புகளில் இதன் தேக்கம் எலும்புப் புற்றுநோயையும் அதை அண்மித்துள்ள இழையங்களில் புற்றுநோயையும் உண்டாக்கும், இதைவிட குருதிப்புற்றுநோயும் உருவாகலாம். இசுட்ரோன்சியம்-90 உடலில் செறிவடைந்துள்ளதா என்பதை சிறுநீர்ப் பரிசோதனை மூலம் அறியலாம்.  

சீசியம் (<sup>134</sup>Cs, <sup>137</sup>Cs), அயோடின் (<sup>131</sup>I) ஓரிடத்தான்களுடன் சேர்ந்து செர்னோபில் அணு உலை விபத்தில் வெளிச்சிதறப்பட்ட மருத்துவ முக்கியத்துவம் வாய்ந்த கதிரியக்கத் தனிமமாக இசுட்ரோன்சியம்-90 விளங்குகின்றது. கல்சியத்தின் தொழிற்பாட்டை ஒத்து இருப்பதால் பாராதைராய்டு சுரப்பிகளில் உள்ள ஏற்பிகளில் இலகுவில் பிணைப்பை ஏற்படுத்திக்கொள்ளவல்லது.
# யொஃகான் இல்லிகெர்

*இல்லிகெர்* (**Johann Karl Wilhelm Illiger** - பி. நவம்பர் 19, 1775 - இ. மே, 1813), செருமன் நாட்டின் விலங்கியல் அறிஞன்.பூச்சியியல் துறையில், பல ஆராய்ச்சி முடிவுகளை வெளியிட்டவர். புருன்சுவிக் என்ற நகரில் வாழ்ந்தார். பெர்லின் அருங்காட்சியகத்தில் முக்கியப் பணிகளைச் செய்தார். இவரோடு ஆராய்ச்சியில் இணைந்த மற்றொரு செருமானிய அறிஞர், ஒப்மான்செக் ஆவார். இருவரது உழைப்பிலும், லின்னேயசு கொள்கைகள் வளர்ந்து ஓங்கின. குறிப்பாக குடும்பம் என்ற வகைப்பாட்டியல் கொள்கை தோன்றியது. இவர் Magazin für Insektenkunde என்ற இதழுக்கு ஆசிரியராக இருந்தார்.  

## இவரின் இடாய்ச்சு மொழி நூல்கள்
- Beschreibung einiger neuer Käfer, in: *Schneider's entomologisches Magazin* (1794)
- Nachricht von einer in etlichten Gersten- und Haferfeldern um Braunschweig wahrscheinlich durch Insecten verursachten Verheerung, in: *Brauschweigisches Magazin* 50 (1795).
- *Verzeichniß der Käfer Preußens*. Entworfen von Johann Gottlieb Kugelann (1798)
- Die Wurmtrocknis des Harzes, in: *Braunschweigisches Magazin* 49-50(1798)
- Die Erdmandel, in: *Braunschweigisches Magazin* 2 (1799)
- *Versuch einer systematischen vollständigen Terminologie für das Thierreich und Pflanzenreich* (2006)
- Zusätze und Berichte zu Fabricius Systema Eleutheratorus. *Magazin fur Insektenkunde* 1. viii + 492 pp.(1802).
- Über die südamerikanischen Gürtelthiere, in: *Wiedemann's Archiv für die Zoologie* (1804).
- *Die wilden Pferde in Amerika*, in: Braunschweigisches Magazin 7/(1805).
- Nachricht von dem Hornvieh in Paraguay in Südamerika, in: *Braunschweigisches Magazin* 15-16 (1805).
- Nachlese zu den Bemerkungen, Berichtigungen und Zusätzen zu Fabricii Systema Eleutheratorum Mag. fur Insektenkunde. 6:296-317 (1807).
- Vorschlag zur Aufnahme im Fabricischen Systeme fehlender Käfergattungen. *Mag. für Insektenkunde* 6:318-350 (1807).
- *Prodromus Systematis Mammalium et Avium* (1811). என்ற இப்புத்தகம் லின்னேயசு வகைப்பாட்டினை முழுமையாக ஆராய்ந்து, குடும்பம் தோன்ற காரணமாக இருந்தது.
- Überblick der Säugthiere nach ihrer Vertheilung über die Welttheile. *Abh. K. Akad. Wiss. Berlin*, 1804-1811: 39-159 (1815).
### <small>ஊடகக் காட்சியகம்</small>
# விக்கிப்பீடியா:விக்கித்திட்டம் இயற்பியல்


<big><font color=gray>**விக்கித்திட்டம் இயற்பியல் உங்களை வரவேற்கிறது**</font></big>  

## நோக்கம்
**இயற்பியல்** (இலங்கை வழக்கம்: பெளதீகவியல்) என்பது உலகின் இயல்பை, இயற்கையை ஆயும் அறிவியல் துறை ஆகும். குறிப்பாக இவ் அண்டம் ஆக்கப்பட்ட பொருட்கள், பொருட்களின் இயக்கம், மற்றும் அவற்றுடன் தொடர்புடையை ஆற்றல், விசை போன்றவற்றை ஆயும் துறை ஆகும். மின்சாரம், தானுந்து, கணினி என தற்கால உலகின் பல தொழில்நுட்பங்கள் இயற்பியலின் வளர்ச்சியால் உருவாகியவை ஆகும். ஆகையால் இயற்பியல் இன்றைய உலகை வடிவமைக்கும் மிக முக்கிய துறைகளில் ஒன்று.  

**விக்கித்திட்டம் இயற்பியல்** இத் துறை தொடர்பான கட்டுரைகளை மேம்படுத்தவும், புதிய கட்டுரைகளை உருவாக்குவதையும் நோக்கமாக கொண்டுள்ளது. இயற்பியல் துறைசார் வல்லுனர்களும், ஆர்வலர்களும், மாணவர்களும் இத் திட்டத்தில் சேர அழைககப்படுகின்றனர். உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும். இந்த திட்டத்தில் தங்களை இணைத்துக்கொள்ள இங்குள்ள 'பயனர்கள்' பகுதியில் தங்கள் பெயரை சேர்க்கவும்.  

## துணைத் துறைகள்
rod, illustrating the total internal reflection of light in a multi-mode optical fiber.]]  
- **மரபார்ந்த இயந்திரவியல்** - Classical Mechanics
:* இயக்கவியல் - Dynamics  
:* இயக்க விசையியல் - Kinetics  
:* ஒழுங்கின்மை கோட்பாடு  
:* நிலையியல் - Statics  
:* திண்ம இயற்பியல் - Solid Mechanics  
:* பாய்ம இயக்கவியல் - Fluid Mechanics  

- **மின்காந்தவியல்** - Electromagnetism
:* நிலைமின்னியல் - Electrostatics  
:* மின்னியக்கவியல் - Electrodynamics  
:* மின்னோட்டவியல் - Current Electricity  
:* காந்தவியல் - Magnetism  

- ஒளியியல் - Optics
:* வடிவ ஒளியியல் - Geometrical Optics  
:* இயற்பியல் ஒளியியல் - Physical Optics  

- ஒலியியல் - Acoustics

- **சார்புக் கோட்பாடு** - Relativity
:* சிறப்புச் சார்புக் கோட்பாடு - Special Relativity  
:* பொதுச் சார்புக் கோட்பாடு - General Relativity  

- **வெப்பஇயக்கவியல்** - Thermodynamics
:*புள்ளியியல் இயக்கவியல் - Statistical Mechanics  

- **அணு இயற்பியல்** - Atomic/Particle Physics
:* அணுக்கரு இயற்பியல் - Nuclear Physics  
:* மட்டுவ இயற்பியல்/குவாண்டம் இயற்பியல்- Quantum Physics  

- வானியற்பியல் - Astrophysics
:* வானியல் - Astronomy  
:* அண்டவியல் - Cosmology  

- புவி இயற்பியல் - Geophysics

## பயனர்கள்
- விஜய நரசிம்மன்
- செல்வா (தனிமங்கள் திட்டம் நிறைவேறும் வரை சிறு பங்களிப்புகள்)
- பரிதிமதி
- தினகரன்
- ஸ்ரீஹீரன்
- முஹம்மது அம்மார்<sup>\உரையாடுக</sup>
- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup>

## பணிகள்
இயற்பியலுக்கான இந்த விக்கித் திட்டம் புதியது என்பதை மனதில் கொண்டு முதலில் இத்திட்டத்தை சீராக்க வேண்டும்.  

- இயற்பியல் தொடர்பான கட்டுரைகளை கண்காணிக்க வேண்டும்.
- இப்பக்கத்தில் உள்ள இயற்பியல் துணைதுறைகள் பட்டியலை நுண்மையும் பரப்பும் கொண்டதாய், வளர்ந்து வரும் இயற்பியல் துறையின் வளர்ச்சிக்கு தக்கதாய் ஆக்க வேண்டும்.
- முதலில் அடிப்படை விதிகள், கோட்பாடுகள், கொள்கைகள் ஆகியவற்றை பற்றிய கட்டுரைகளை உருவாக்க வேண்டும்.
# அதிகாரப் பிரிவினை


**அதிகாரப் பிரிவினை** அல்லது **அதிகாரங்களைப் பிரித்துவைத்தல்** (separation of powers) என்பது ஒரு அரசின் ஆளுகை சார்ந்த முந்நெறிக் கட்டமைப்பு கூறு ஆகும். ஒரு அரசு பல்வேறு துறைகளாகப் பிரிக்கப்பட்டு, அந்த துறைகளுக்கு வெவ்வேறு பணிகளும் அதிகாரங்களும் வழங்கப்படுதல் என்பது அதிகாரங்களைப் பிரித்துவைத்தல் என்ற கருத்துவின் சாரம். குறிப்பாக சட்டமியற்றுதல், நிறைவேற்றல், நீதிபரிபாலனம் ஆகியவை மூன்றும் பிரித்துவைக்கப்படும். அதிகாரத்தைக் குவியவிடாமல், அரசின் வெவ்வேறு பிரிவுகளை ஒருங்கே சமன்படுத்தி நல்லாட்சியை தருவதற்காக இந்த முறை பயன்படுத்தப்படுகிறது. சில அரசுகளில் அரசின் நிர்வாகத்தை மதிப்பீடு (accountability office) செய்யும் ஒரு பிரிவும் உள்ளது.
# போர்த்துகல் வரலாறு

ஐரோப்பிய மற்றும் அத்திலாந்திய நாடான **போர்த்துக்கலின் வரலாறு** முன்நடுக்காலம் வரை பழமை வாய்ந்ததாகும். கண்டுபிடிப்புக் காலமாகிய 15ம் மற்றும் 16ம் நூற்றாண்டுகளில் இது உலக வல்லரசு எனும் நிலைக்கு உயர்ந்தது. இக்காலப்பகுதியில் போர்த்துக்கல் பரந்த பேரரசொன்றை உருவாக்கிக் கொண்டது. இதன் ஆதிக்கம் தென்னமெரிக்கா, ஆபிரிக்கா, ஆசியா மற்றும் ஆசுத்திரலேசியா (ஓசானியா) வரை விரிந்திருந்தது. அடுத்த இரு நூற்றாண்டுகளுக்கு போர்த்துக்கல் தனது பெரும்பாலான குடியேற்றங்களைப் பாதுகாத்துக்கொண்டாலும், தனது செல்வம் மற்றும் உலக ஆதிக்கத்தை சிறிது சிறிதாக இழக்கத் தொடங்கியது. டச்சு, ஆங்கில மற்றும் பிரெஞ்சுப் படைகள் சிதறிக் காணப்பட்ட போர்த்துக்கீச வணிக நிலையங்களைச் சூழ்ந்து கொண்டமையாலும், அவற்றைக் கைப்பற்றிக் கொண்டமையாலும் போர்த்துக்கீசரின் வணிக நடவடிக்கைகளுக்கு அடிப்படையாய் அமைந்த வாசனைத் திரவிய மற்றும் அடிமை வணிகத்தைத் தம் வசப்படுத்திக்கொண்டன. இதனால் போர்த்துக்கல் கடல்வழி வாணிபம் மேற்கொள்வதற்கான வளங்கள் குறைவடைந்தன. இதனால் போர்த்துக்கல் தமது குடியேற்றங்களில் நாட்டத்தை இழந்தது.  

மிகுந்த சேதம் விளைந்த இரு போர்களுடன் இராணுவ ஆதிக்கம் வீழ்ச்சியடைவதற்கான அறிகுறிகள் தோன்றின. 1578ல் மொரோக்கோவில் நடைபெற்ற அல்கேசர் குய்பர் போர் அவற்றுள் ஒன்றாகும். மற்றையது, 1588ல் தோல்வியில் முடிவடைந்த எசுப்பானியாவின் இங்கிலாந்து மீதான ஆக்கிரமிப்பாகும். இக்காலப்பகுதியில் போர்த்துகல் எசுப்பானியாவுடன் ஒன்றிணைந்திருந்ததுடன் எசுப்பானிய ஆக்கிரமிப்புக்கு கப்பல்களையும் வழங்கியது. 1755ல் அதன் தலைநகரைத் தாக்கி அழித்த பூகம்பத்தினாலும், நெப்போலியப் போர்களின் போதான முற்றுகை காரணமாகவும், 1822ல் அதன் மிகப்பெரிய குடியேற்றமான பிரேசிலை இழந்தமையாலும் இந்நாடு மிகவும் பலவீனமடைந்தது. 19ம் நூற்றாண்டின் நடுப்பகுதியிலிருந்து 1950களின் பிற்பகுதி வரையான காலப்பகுதியில், கிட்டத்தட்ட 2 மில்லியன் போர்த்துக்கீசர் ஐரோப்பாவிலிருந்து பிரேசிலுக்கும் ஐக்கிய அமெரிக்காவுக்கும் புலம்பெயர்ந்தனர்.  

1910ல் இடம்பெற்ற புரட்சி காரணமாக முடியாட்சி ஒழிக்கப்பட்டது. ஊழல், தேவாலயம் மீதான ஒடுக்குமுறை, நாட்டின் மோசமான நிதிப்பற்றாக்குறை என்பவற்றுக்கிடையே 1926ல் ஏற்பட்ட இராணுவக் கலகம் காரணமாக சர்வாதிகார ஆட்சிமுறையொன்று நிறுவப்பட்டது. 1974ல் இன்னொரு கலகம் ஏற்படும் வரை இது நிலைத்திருந்தது. புதிய அரசாங்கம், மக்களாட்சிச் சீர்திருத்தங்களை மேற்கொண்டதுடன், 1975ல் போர்த்துகலின் அனைத்து ஆபிரிக்கக் குடியேற்றங்களுக்கும் விடுதலையளித்தது.  

போர்த்துகல்லானது, வட அத்திலாந்திய ஒப்பந்த அமைப்பு, பொருளாதார ஒத்துழைப்பு மற்றும் அபிவிருத்திக்கான அமைப்பு மற்றும் ஐரோப்பிய சுதந்திர வணிகக் கூட்டமைப்பு என்பவற்றின் உருவாக்கல் அங்கத்துவ நாடாகும். இது 1986ல் ஐரோப்பிய சமூகத்தில் (தற்போது ஐரோப்பிய ஒன்றியம்) இணைந்தது.
# விரல் (கணிதம்)


**விரல் (கணிதம்)** அல்லது **விரற்கடை** (ஆங்கிலம்: Finger (unit)) என்பது பண்டையத் தமிழர்கள் நீளத்தை அளப்பதற்குப் பயன்படுத்திய அளவை முறையின் அலகுகளில் ஒன்று. அளப்பதெற்கென்று தனிப்பட்ட அளவு கருவிகளை முழுவதுமாகச் சார்ந்திராமல், தமது உடம்பின் பாகங்களைக் கொண்டு அன்றாட வாழ்க்கையில் தேவைப்படும் பொருட்கள், (கயிறு, கம்பு, துணி...) நீளங்கள் மற்றும் இரு குறிப்பிட்ட பொருட்களுக்கு இடைப்பட்ட தூரம் (ஓரளவு சிறியதான) ஆகியவற்றை அளக்கும் வழமையைத் தமிழர்கள் கொண்டிருந்தனர். அவர்கள் பயன்படுத்திய அலகுகளுள் விரற்கடை, சாண் மற்றும் முழம் ஆகியவை பரவலானவை. ஒவ்வொரு மனிதருக்கும் உடல் அளவுகள் மாறுபடும் என்பதால் விரற்கடை, சாண் மற்றும் முழம் ஆகிய அலகுகள் குறிக்கும் தூரம் அளக்கும் ஆட்களைப் பொறுத்து மாறுபடும் தன்மையுடையது என்றாலும் சாதாரண மக்களும் எளிதாக பயன்படுத்தக்கூடிய ஒரு அளவை முறையாக உள்ளது குறிப்பிடத்தக்கது  

ஒரு மனிதரின் கையில் அமைந்துள்ள ஒரு விரலின் அகலம், ஒரு **விரல்** அல்லது **விரற்கடை** அளவாகும். நமது வலது கையில் கட்டை விரலை மடித்துக் கொண்டு மற்ற நான்கு விரல்களையும் ஒட்டினாற்போல வைத்தநிலையில் ஆட்காட்டி விரலுக்கும் சுண்டு விரலுக்கும் இடைப்படும் அகலப்போக்கான அளவு **நான்கு விரற்கடை** எனப்படும்.  

இருபத்து நான்கு விரல் கொண்டது ஒரு முழம் ஆகும். விரல் பன்னிரண்டு கொண்டது ஒரு சாண். சாண் இரண்டு கொண்டது ஒரு முழம்.  

:1 விரல் = 1/24 முழம் = 1/24 * 18 அங்குலம் = 3/4 அங்குலம்  
:1 விரல் = 1/12 சாண் =1/12 * 9 அங்குலம் =3/4 அங்குலம்  

தமிழ் இலக்கியங்களில் விரற்கடையின் பயன்பாடு காணப்படுகிறது.  

எடுத்துக்காட்டு:  

"கூடம் எடுத்துக் குடிபுக்க மங்கையர்  

ஓடுவர் மீளுவர் பன்னிரண்டு அங்குலம்  

நீடுவர் எண்விரல், கண்டிப்பர் நால்விரல்  

கூடிக்கொள்ளில் கோல அஞ்செழுத்து ஆமே."  

-திருமந்திரம் பாடல் எண்: 557.  

## மேலும் பார்க்க
- சாண்
- முழம்
# முழம்

**முழம்** என்பது நீளத்தை அளக்கப் பண்டைத் தமிழர் பயன்படுத்திய ஓர் அலகு ஆகும். இது ஒரு மனிதனின் முழங்கையின் நீள அளவைக் குறிக்கும். பொதுவாக ஒரு முதிர்ந்த மனிதரின் முழங்கை அளவே ஒரு முழமாகக் கருதப்பட்டது. முழங்கை என்பது அம்மனிதரின் கைமுட்டியிலிருந்து நடுவிரலின் நுனி வரை உள்ள நீள அளவு ஆகும். பண்டைத் தமிழர்கள் முழத்தை முழக்கோல் செய்து அளந்தனர் என்பது குறிப்பிடத்தக்கது. முழக்கோல்கள் சிறுகோல் (இரு முழம் நீளம் கொண்டது), பெருங்கோல் (எட்டு முழம் நீளம் கொண்டது) என்று இருவகையில் உள்ளன.  

*ஈட்டி எட்டு முழம் பாயும் பணம் பாதாளம் மட்டும் பாயும்* என்ற தமிழ்ப் பழமொழியிலிருந்து பண்டைத் தமிழ் போர் வீரர்களுக்கு எட்டு முழம் நீளம் வரை ஈட்டி வீசப் பயிற்சிக் கொடுக்கப்பட்டிருக்கக்கூடும் எனச் சொல்லலாம். இன்னும் தமிழ் நாட்டுப் பண்பாட்டுடையான வெள்ளை வேட்டியில் எட்டு முழம் மற்றும் பத்து முழம் தான் உள்ளன. பிற துணிமணிகள் எல்லாம் உலகளாவிய அளவை முறைகளில் தான் தற்போது அளவெடுக்கப்படுகின்றன.  

2 சாண் = 1 முழம் = <math>1\frac{3}{8}</math> அடி (foot)  

## மேலும் பார்க்க
- சாண்
# விக்கிப்பீடியா:உங்களுக்குத் தெரியுமா/சனவரி 3, 2010


- **விண்வெளிக் குடியிருப்பு** என்பது புவிக்கு வெளியில் அமையக்கூடிய தன்னிறைவான மனிதர் வாழிடங்களைக் குறிக்கிறது.
- **பரிவு மசக்கை** என்பது ஒரு கருவுற்ற பெண்ணின் நெருங்கிய ஆண் துணைவருக்கு மசக்கை போன்ற அறிகுறிகள் தென்படும் பரிவு விளைவு ஆகும்.
- அறிவொளிக் கால பிரான்சிய சமூக சிந்தனையாளர் மொன்ரிசுகியூ அவர்களால் எடுத்துரைக்கப்பட்ட **அதிகாரங்களைப் பிரித்துவைத்தல்** ஏற்பாடு இன்று ஐக்கிய அமெரிக்கா, கனடா, இந்தியா உட்பட அனேக மக்களாட்சி அரசுகளின் ஒரு முக்கிய அம்சமாக உள்ளது.
- தர அமுக்கத்தில் நீரின் **உருகுநிலை** **0°** செல்சியசு, **கொதிநிலை** **100°** செல்சியசு ஆகும்.
- சங்கத் தமிழ் பெண் புலவர் **ஒக்கூர் மாசாத்தியார்** பாடிய பாடல்கள் பாடல்கள் அகநானூற்றில் இரண்டும் (314, 384), குறுந்தொகையில் ஐந்தும் (126, 139, 186, 220, 275) புறநானூற்றில் ஒன்றுமாக (279) இடம் பெற்றுள்ளன.
# விக்கிப்பீடியா:முதற்பக்கக் கட்டுரைகள்/சனவரி 3, 2010


தமிழ்நாடு உள்ளாட்சி அமைப்புகளுக்கு மக்களால் தேர்ந்தெடுக்கப்பட்ட உறுப்பினர்களைக் கொண்டு **தமிழ்நாடு உள்ளாட்சி மன்றங்கள்** உருவாக்கப்படுகின்றன. இந்த மன்றங்களில் நிறைவேற்றப்படும் தீர்மானங்களின்படியே அந்த ஊர்களின் வளர்ச்சித் திட்டங்கள் செயல்படுத்தப்படுகின்றன.தமிழ்நாட்டில் இருக்கும் உள்ளாட்சி மன்றங்கள் மாநகராட்சி மன்றம், நகராட்சி மன்றம், பேரூராட்சி மன்றம், மாவட்ட ஊராட்சி மன்றம்,ஊராட்சி ஒன்றியக் குழு, ஊராட்சி மன்றம் எனும் மன்றங்களாகப் பிரிக்கப்பட்டு இருக்கின்றன.  
---

**லெ கொபூசியே** (1887 – 1965) சுவிசில் பிறந்த ஒரு பிரான்சிய கட்டிடக்கலைஞரும், எழுத்தாளரும் ஆவார். இன்று, நவீனத்துவம் அல்லது அனைத்துலகப் பாணி என்று அறியப்படும் கட்டிடக்கலைப் பாணி தொடர்பிலான பங்களிப்புகளுக்காக இவர் புகழ் பெற்றார். நவீன வடிவமைப்புத் தொடர்பான கோட்பாட்டு ஆய்வுகளுக்கான முன்னோடியாகக் கருதப்படுகின்ற இவர், நெருக்கடியான நகரங்களில் வாழ்பவர்களுக்கு, நல்ல வாழ்க்கை நிலையை வழங்கும் முயற்சியில் உழைத்தார்.  
நவீன கட்டிடக்கலை வடிவங்கள் வருமானம் குறைந்த பகுதியினரின் வாழ்க்கைத் தரத்தை உயர்த்துவதற்கான அமைப்பு அடிப்படையிலான தீர்வுகளைக் கொடுக்கும் என அவர் நம்பினார். அவருடைய "இம்மெயுபிள்சு வில்லாக்கள்" எனப்படும் திட்டம் இந் நோக்கத்தைக் கொண்ட ஒரு திட்டமாகும். இவர் ஒரு கட்டிடக்கலைஞர் மட்டுமன்றி, ஒரு நகரத் திட்டமிடலாளர், ஓவியர், சிற்பி, எழுத்தாளர் மற்றும் நவீன தளபாட வடிவமைப்பாளரும் ஆவார்.
# செங்கல் தயாரிப்பு



**செங்கல் தயாரிப்பு** என்பது கட்டிடம் கட்டுவதற்கான மூலப் பொருட்களில் ஒன்றாக இருக்கும் செங்கல்லை உற்பத்தி செய்வதைக் குறிக்கும். செங்கல் தயாரிப்பு பெரிய தொழிற்சாலைகளில் இடம்பெறுகின்ற அதேவேளை கிராமப் பகுதிகளில் குடிசைத் தொழிலாகவும், சிறு தொழிலாகவும் செய்யப்பட்டு வருகின்றது. பெரிய தொழிற்சாலைகள் இயந்திரங்களைப் பயன்படுத்தி உற்பத்தி செய்கின்றன. குடிசைத் தொழில்களில் மனித வலுவே முக்கியமானதாக உள்ளது.  

## மூலப்பொருட்கள்
செங்கல் உற்பத்திக்கான முக்கிய மூலப்பொருள் களிமண். எனவே களிமண் பெருமளவில் கிடைக்கக்கூடிய இடங்களிலேயே செங்கல் உற்பத்தி இடம்பெறுகிறது. செங்கல் உற்பத்திக்குத் தேவையான களிமண் சில குறிப்பிட்ட இயல்புகளைக் கொண்டிருக்க வேண்டியது அவசியம்.  
- நீருடன் சேர்த்துக் குழைக்கும்போது அச்சில் வார்த்துத் தேவையான வடிவத்துக்குக் கொண்டுவரக்கூடிய வகையில் அது நெகிழ்வுத்தன்மை கொண்டதாக இருக்கவேண்டும்.
- அச்சிலிருந்து எடுத்த பின்னர் வடிவம் மாறாமல் இருக்கும்வகையில் ஈரநிலை வலிமையையும், காற்றுலர் வலிமையையும் கொண்டிருத்தல் வேண்டும்.
- போதிய வெப்பநிலைக்கு உயர்த்தும்போது கணிமண் துணிக்கைகள் ஒன்றாகப் பிணையக்கூடியதாக இருத்தல் வேண்டும்.

## உற்பத்தி நிலைகள்
பொதுவாக செங்கல் உற்பத்தியில் ஆறு நிலைகள் உள்ளன. இந்த ஆறு நிலைகளூடாகச் சென்றே மூலப்பொருட்கள் பயன்பாட்டுக்கு உகந்த செங்கற்களாக வெளிவருகின்றன. இவ்வாறு நிலைகள் வருமாறு:  
1. மூலப்பொருட்களை அகழ்ந்தெடுத்தலும், களஞ்சியப்படுத்தலும்.
1. மூலப்பொருட்களைத் தயார்ப்படுத்தல்.
1. செங்கல்லை வேண்டிய வடிவத்தில் அச்சில் வார்த்தல்.
1. உலர்த்தல்.
1. சூளையில் சுடுதலும், குளிரவைத்தலும்.
1. செங்கற்களைச் சூளையில் இருந்து அகற்றுதலும், களஞ்சியப்படுத்தலும்.

## உற்பத்தித் தரம்
பெரிய தொழிற்சாலைகளில் உற்பத்தி செய்யும்போது உரிய தரக்கட்டுப்பாடுகளைக் கடைப்பிடிப்பது இலகு. இதனால், அவ்வாறான செங்கற்கள் தரம் வாய்ந்தவையாக இருப்பதற்குக் கூடுதல் வாய்ப்புக்கள் உள்ளன. அதேவேளை, குடிசைத் தொழிலாகச் செய்யும்போது, தரத்தைப் பேணுவதற்கான போதிய வசதிகள் இருப்பதில்லை. இதனால், அவ்வாறு உற்பத்தியாகும் கற்களும் பெரிய கட்டிடங்களில் பயன்படுத்துவதற்குப் போதுமான தரத்தைக் கொண்டிருப்பது அரிது.
# வான்கோழி வளர்ப்பு


**வான்கோழி வளர்ப்பு** இலாபமீட்டக்கூடிய ஒரு குடிசைத்தொழிலாகவும் பெரும் பண்ணைமுறையிலும் வளர்க்கப்படுகிறது.  

## முட்டை அடைவைப்பு முறை
வான்கோழிகள் பெரும்பாலும் சுயமாக முட்டைகளை அடைகாப்பது இல்லை. அடைகாக்கும் இயந்திரத்தின் மூலம் அல்லது நாட்டுக் கோழிகளைக் கொண்டு அடைகாக்கப்படுகிறது. முட்டைகளை மழை, பனிக்காலத்தில் 7 நாள் வரையிலும், காற்று இளவேனிற் காலத்தில் 6 நாள் வரையிலும், வெயில் காலத்தில் 4 நாள் வரையிலும் சேமித்துவைத்துப் பின் அடை வைக்க பயன்படுத்த வேண்டும். நாட்டுக் கோழிகளில் 7 முட்டை வரையிலும் அடை வைக்கலாம். அடைகாக்கும் நாள் 28.  

## குஞ்சு பருவம் வளர்ப்பு முறை
வான்கோழி வளர்ப்பில் மிக முக்கியமான காலகட்டம் ஒரு மாதம் வரை வளர்ப்பதாகும். பொரித்த குஞ்சுகளை முடி உலர்ந்த பின் செயற்கை வெப்பமாக புரூடர் அமைத்து புரதம் நிறைந்த தீவன உணவு கொடுக்க வேண்டும். குளூகோஸ் கலந்த குடிநீரை வைக்க வேண்டும். வறுகடலை தூள் செய்து உணவாக கொடுக்கலாம். அவித்த முட்டையின் வெண்கரு மட்டும் எல்லாவகை தானியங்களுடன் கலந்து கொடுக்கலாம். இதற்கென்று பிரத்யேகமாக குஞ்சு தீவனங்கள் தயாரிப்பாளர்கள் உண்டு. வாங்கியும் பயன்படுத்தலாம். குஞ்சு பருவத்தில் குடிநீரினால் பெருமளவு உயிர் சேதாரம் ஏற்படும். தீவன மூலப் பொருள்களில் அப்ளோடாக்சின் என்ற கொடிய நச்சினால் வான்கோழி குஞ்சுகள் இறக்கும். 20 நாளைக்கு பின் பசுந்தீவனங்களைக் கொடுக்க ஆரம்பிக்க வேண்டும். வான்கோழி குஞ்சு வளரும் பருவம்: இந்த காலகட்டத்தில் வான்கோழிகள் பசுமையான இலைகளை விரும்பி உண்ண ஆரம்பிக்கும். குதிரைமசால், வேலிமசால், முயல்மசால், காசினி கீரை, அகத்தி, கேரட், கல்யாணி முருங்கை, சித்தகத்தி, (சுபாபுல், கிளரிசிடியா இலைகளை வாடவிட்டு கால்நடைகளுக்கு கொடுக்க வேண்டும்) அருகம்புல், பொடுதலை, கோரை புற்கள், காராமணி, சவுண்டல், கடலைக்கொடிகள், மல்பெரி முருங்கை, கோ வைகை மாட்டு தீவன புல், கீரை வகைகள், காய்கறி, பழங்கள் என இயற்கையாக கிடைப்பவைகளை உணவாகக் கொடுக்கலாம். மழைக்காலங்களில் தேங்கிய மழைநீர் மண் படிந்த இலைகளைக் கொடுக்கக்கூடாது.  

தோப்புகள் விவசாய நிலங்கள், தரிசு நிலங்கள், மலர்த்தோட்டம், பழத்தோட்டம், தென்னந் தோப்புகள் இவைகளில் வான்கோழி வளர்க்கலாம். விவசாயத்தில் தீமை செய்யும் புழு, பூச்சி, கொசுக்களை உணவாக உட்கொண்டு பாதுகாக்கிறது. தென்னையில் உள்ள காண்டாமிருக வண்டு குப்பை கூளங்களில் முட்டை இட்டு புழுக்களை பெருக்கும் அந்த இளம்புழுக்களை வான்கோழி உணவாக உட்கொள்வதால் காண்டாமிருக வண்டு கட்டுப்படும். அரிசி, நெல்மணிகளை பெருமளவு கொடுப்பதை தவிர்க்க வேண்டும். குடிநீரினை நிழலான இடங்களில் வைக்க வேண்டும். வெயில் பட்டு குடிநீர் சூடாவதை தவிர்க்க வேண்டும்.  

## முட்டையிடும் பருவம்
வான்கோழிகள் 7-8 மாதங்களில் முட்டை இட ஆரம்பிக்கும். வான்கோழிக்கு எதிரிகள் நாய், நரி, கீரி, காட்டுபூனை, வீட்டுப்பூனை, வல்லூறு திருடர்கள், காக்கை, கழுகு இவைகளில் இருந்து தப்பிக்க ஒரு வளர்ந்த வான்கோழிக்கு 5 சதுர அடி இடம் என்ற வகையில் கொட்டகை அமைத்து வளர்க்கலாம்.
# இலவம் பஞ்சு


இலவ மரம் என்னும் மால்வேசியேக் குடும்பத்தைச் சார்ந்த மரம் உற்பத்திச் செய்யும் காய்களில் இருந்து பெறப்படும் நார் பொருள் **இலவம் பஞ்சு** ஆகும்.  
இதன் பஞ்சைப் பட்டுப் பஞ்சு என்றும் அழைப்பர். இதற்குக் காரணம் பஞ்சில் உள்ள மினுமினுப்பும் அதன் கவர்ச்சிகரமானத் தோற்றமும் பட்டை போல் இருப்பது தான். .  

- வெள்ளை நிறத்தில் மினுமினுப்புடன் காணப்படும்.
- நீருருஞ்சும் தன்மை அற்றது.
- அதிகப்படியான மிதக்கும் தன்மையுள்ளது (30 மடங்கு எடையைத் தாங்கக்கூடியதும், நீரில் மிதக்கும் தக்கையைவிட ஏழுமடங்கு மிதக்கும் தன்மையுடையது.)
- எளிதில் தீப்பற்றக்கூடியது

## பயன்கள்
- இப் பஞ்சு மென்மையானதாகவும் உறுதியற்றும் இருப்பதால் நூல் நூற்கப் பயன்படுவதில்லை.
- இது மெத்தை, தலையணை, உயிர்காக்கும் உறை போன்றவற்றைச் செய்யப் பயன்படுகிறது.
# 1960கள் தமிழர் பார்வையில்



1960 கள் மேற்குலகில் ஒரு புரட்சிகரமான ஆண்டுகள் ஆகும். அதிகார மையங்கள், மரபுகள், பாலியல் கட்டுப்பாடுகள் என பலவற்றுக்கு எதிராக இளையோர் எதிர்ப்பு காண்பித்தார்கள். இவ்வாறே தமிழகத்திலும் திராவிட இயக்கம் இறுக்கமான சமய, சாதிய, பாலிய கட்டுப்பாடுகளுக்கு எதிராக குரல் கொடுத்து அரசியல் வெற்றிகளைப் பெற்றது.  

## அரசியல்
| சிங்கப்பூரின் விடுதலைக்கு வித்திட்டவர்களில் ஒருவர்; இவர் 1965 ம் ஆண்டு அந்த நாட்டின் முதல் வெளிநாட்டு அமைச்சர் ஆனார்.]] | தலைமையில் திமுக வெற்றிபெற்றது, அண்ணா முதலைமைச்சர் ஆனார்.]] | மலேசியா இந்தியா காங்கிரெஸ் கட்சியின் உறுப்பான்மையை விரிவாக்கினார்]] | } |
| --- | --- | --- | --- |

## பொருளாதாரம்

## இடப்பெயர்வுகள்

## கல்வி
1960 களில் தமிழ்நாடு மாநிலம் வாரியாக இலவச மதிய உணவுத் திட்டத்தை காமராசர் அமுல்படுத்தினார்.  

இலங்கையில் தமிழர்கள் கல்வியில் சிறப்புற்று இருந்தார்கள். பொறியியல் துறைக்கு தேர்தெடுக்கப்பட்ட பெரும்பான்மை மாணவர்கள் தமிழர்களாக இருந்தார்கள்.  

## வாழ்வியல்

## மொழியும் இலக்கியம்
- 1965 இல் சிங்கப்பூர் சுதந்திரம் அடைந்த போது, தமிழ் மொழியில் அரச அங்கீகரம் பெற்ற மொழிகளில் ஒன்றானது.

## அறிவியலும் தொழில்நுட்பமும்

## இசை

## திரைப்படம்
- பாசமலர்
- தில்லானா மோகனாம்பாள்
- திருவிளையாடல் (திரைப்படம்)

## விளையாட்டு
# ஒப்மான்செக்


**ஒப்மான்செக்** (*Johann Centurius Hoffmann Graf von Hoffmannsegg*, ஆகத்து 23, 1766 – திசம்பர் 13, 1849) செருமன் நாட்டு தாவரவியல் அறிஞர். தாவரவியலில் அவரது ஆராய்ச்சிகள், *Hoffmanns* என்று சுருக்கமாக அடையாளமிடப்படுகின்றன.  

தாவரவியலாளராக இருந்தாலும், பூச்சியியலும், பறவையியலிலும் தனது ஆராய்ச்சிகளை மேற்கொண்டார். இவர் டெரசுடன் (Dresden) நகரில் பிறந்தார். லைப்சிக் (Leipzig) நகரிலும், கொட்டின்சென் (Göttingen) நகரிலும் கல்வி கற்றார்.  

## ஆராய்ச்சிகள்
ஐரோப்பாவின் பல இடங்களுக்கும் சென்று, ஆராய்ந்து பல தாவரங்களையும், விலங்குகளையும் சேகரித்தார்.  
அதற்காக 1795–1796 ஆண்டுகளுக்கு இடைப்பட்ட நாட்களில், அங்கேரி, ஆசுத்திரியா, இத்தாலி ஆகிய நாடுகளுக்கு ஆராய்ச்சிப் பயணம் செய்தார். பின்னர் போர்த்துகல் நாட்டில், 1797 முதல்1801 வரையிலான 5 ஆண்டுகளில் ஆராய்ச்சிப் பயணம் செய்தார்.  

## பன்னாட்டு பெயர்சுருக்கத் தரக்குறியீடு

- 786 தாவரங்களில் இவரது பெயர்சுருக்கம் நிறுவப்பட்டுள்ளது.

## சாதனைகள்
அப்பயண சேகரிப்புகளை, பருன்சுவிக் நகரில் இருந்த இல்லிகெர் என்ற அறிஞருக்கு அனுப்பினார். அதன் மூலம் தனது ஆராய்ச்சியை முழுமையடைய செய்தார். பெர்லின் நகரில், 1804 முதல் 1816 வரையிலான 13 ஆண்டுகளுக்கு பணி புரிந்தார். பெர்லின் நகரின் விலங்கியல் அருங்காட்சியகத்தை, 1809 ஆம் ஆண்டு நிறுவினார். 1815 ஆம் ஆண்டு, அந்நகரின் அறிவியல் பேரவையால் உறுப்பினராகத் தேர்ந்தெடுக்கப்பட்டார். இல்லிகெர் என்ற அறிஞரை ஆம் ஆண்டு, அருங்காட்சியகக் காப்பாளராக்க முன்மொழிந்தார். அதன் பின்பு, இல்லிகெர்க்கு ஆராயக் கொடுத்த, ஆப்மான்செக்கின் பயணச் சேகரிப்புகள், புருன்சுவிக் நகரிலிருந்து பெர்லினுக்கு மாற்றப்பட்டன.
# 1840கள் தமிழர் பார்வையில்



## அரசியல்
தமிழநாடு, தமிழீழம் ஆகிய இரு தமிழர் தாயகங்களும் பிரித்தானியாவின் ஆட்சியின் கீழ் இருந்தன.  

## இடப்பெயர்வு
### தென்னிந்தியாவில் இருந்து மலையகத்துக்கு
தமிழ்நாட்டில் இருந்து தமிழர்கள் இலங்கை மலையகப் பகுதிகளுக்கு தொழிலாளர்களாக ஆங்கிலேயர்களால் கொண்டுவரப்படுவது 1839 இல் தொடங்கியது.  
- 1845 - 73,401
- 1846 - 42,317
- 1847 - 46,140
- 1848 - 32,172
- 1849 - 29,430
### தென்னிந்தியாவில் இருந்து மலேசியாவுக்கும் சிங்கப்பூருக்கும்
### தென்னிந்தியாவில் இருந்து பார்மாவுக்கு

## பொருளாதாரம்
## கல்வி
## மருத்துவம்
1848 - தமிழீழம் - சாமுவேல் ஃபிஸ்க் கிறீன் **மானிப்பாய் கிறீன் நினைவு மருத்துவமனை** நிறுவுகிறார், தமிழில் மருத்துவக் கல்வியை வழங்கத் தொடங்குகிறார்.  

## மொழியும் இலக்கியமும்
1841 - தமிழ்நாடு - ராபர்ட் கால்டுவெல் 1841ல் குரு பட்டம் பெற்றுத் திருநெல்வேலி சென்று அங்கே இடையன்குடி என்னும் ஊரில் தங்கி 50 ஆண்டுகள் தமது மதப்பணியுடன் சேர்த்து தமிழ்ப்பணியும் செய்தார்.  

## சமயம்
ஆறுமுக நாவலரின் முதற் பிரசங்கம் வண்ணார்பண்ணை வைத்தீஸ்வரன் கோவிலில் டிசம்பர் 31, 1847 ஆம் நாள் நடைபெற்றது. பின்னர் ஒவ்வொரு வெள்ளிக்கிழமையிலும் பிரசங்கம் செய்தார். இப்பிரசங்கங்களின் விளைவாகப் பெரும் சமய விழிப்புணர்வு ஏற்பட்டது. வண்ணார்பண்ணையில் சைவப்பிரகாச வித்தியாசாலை என்ற பெயரில் ஒரு சைவப் பாடசாலையை ஆரம்பித்தார். சைவப்பிள்ளைகளுக்குப் பாடநூல்கள் அச்சிடுவதற்கு அச்சியந்திரம் வாங்குவதற்காக நல்லூர் சதாசிவம்பிள்ளையுடன் 1949 ஆடி மாதம் சென்னைக்கு சென்றார். அங்கு திருவாவடுதுறை ஆதீனத்தில் சைவப்பிரசங்கம் செய்து தமது புலமையை வெளிப்படுத்தி **நாவலர்** பட்டத்தைப் பெற்றார்.  

## இசை
# 1790கள் தமிழர் பார்வையில்



## அரசியல்
### தமிழ்நாடு

கும்பினியார் கி.பி. 1793 இல் கப்பம் (திறை) கேட்டனர். கி.பி. 1797 இல் முதன் முதலாக ஆங்கிலேய ஆலன் துரை பாஞ்சாலங்குறிச்சிக் கோட்டைக்கு வந்தார். 1797 - 1798 இல் நடந்த முதல் போரில் வீரபாண்டிய கட்ட பொம்மனிடம் ஆலன் துரை தோற்று ஓடினார். அக்டோபர் 1, 1799 இல் புதுக்கோட்டை மன்னர் விஜயரகுநாத தொண்டமானால் வீரபாண்டிய கட்டபொம்மன் கைது செய்யப்பட்டு கும்பினியாரிடம் (கிழக்கிந்திய கம்பெனி) ஒப்படைக்கப்பட்டான். அக்டோபர் 16 1799 இல் ஆங்கிலேயத் தளபதி பேனர்மேன் ஆணைப்படி கயத்தாற்றில் தூக்கிலிடப்பட்டார்.  

### தமிழீழம்
- 1796 - யாழ்ப்பாணத்தில் பிரித்தானியர் ஆட்சி

## பொருளாதாரம்
## கல்வி

## இடப்பெயர்வு

## மொழியும் இலக்கியமும்

## இசை
# 1550கள் தமிழர் பார்வையில்


## அரசியல்
### தமிழ்நாடு
- தெலுங்குப் பேரரசு விஜயநகரப் பேரரசு தமிழ்நாட்டில் ஆட்சி.

### தமிழீழம்
- யாழ்ப்பாண அரசு சங்கிலியன் ஆட்சியில்.

## பொருளாதாரம்
## கல்வி
## மொழியும் இலக்கியமும்
பாதிரி ஹென்றீக் ஹென்றீக்கஸ் என்பவர் கிறிஸ்தவ மதப்பரப்பாளராக போர்த்துகீசு நாட்டில் இருந்து வந்து பணிபுரிந்தவர். இவர்தான் முதன்முதலாக தமிழ் மொழியில் 1554ல் கிறிஸ்தவப் பாடல் நூலை அச்சிட்டவர்.  
## சமயம்
## இசை தமிழர் 15ம் நூற்றாண்டு
# சாண்


**சாண்** என்பது பண்டையத் தமிழர்கள் நீளத்தை அளப்பதற்கு பயன்படுத்திய அளவை முறையின் அலகுகளில் ஒன்று. சாண் ஒரு முழத்தில் சரி பாதி. உலக அளவை முறையில் ஒன்பது அங்குலம் ஆகும். தனிப்பட்ட அளவு கருவிகளைச் சார்ந்திராமல், தமது உடம்பின் பாகங்களைக் கொண்டு அன்றாட வாழ்க்கையில் தேவைப்படும் பொருட்கள் (கயிறு, கம்பு, துணி...) நீளங்கள் மற்றும் இரு குறிப்பிட்ட பொருட்களுக்கு இடைப்பட்ட தூரம் (ஓரளவு சிறியதான) ஆகியவற்றை அளக்கும் வழமையைத் தமிழர்கள் கொண்டிருந்தனர். அவர்கள் பயன்படுத்திய அலகுகளுள் விரற்கடை, சாண் மற்றும் முழம் ஆகியவை பரவலானவை.  

ஐந்து விரல்களையும் ஒரு சமதளத்தின் மீது விரித்தநிலையில் வைத்தால் கட்டை விரலின் மேல் நுனியிலிருந்து சுண்டுவிரலின் மேல் நுனிவரையுள்ள அளவு ஒரு சாண் எனப்படும். ஒவ்வொரு மனிதருக்கும் உடல் அளவுகள் மாறுபடும் என்பதால் விரற்கடை, சாண் மற்றும் முழம் ஆகிய அலகுகள் குறிக்கும் தூரம் அளக்கும் ஆட்களைப் பொறுத்து மாறுபடும் தன்மையுடையது என்றாலும் சாதாரண மக்களும் எளிதாக பயன்படுத்தக்கூடிய ஒரு அளவை முறையாக உள்ளது குறிப்பிடத்தக்கது.  

:12 விரற்கடை = 1 சாண்  
:2 சாண் = 1 முழம்  

## மேலும் பார்க்க
- விரற்கடை
- முழம்
# உழக்கு


**உழக்கு** என்பது பாய்மப் பொருள்களின் கொள்ளளவை அளப்பதற்குத் தமிழர்கள் பயன்படுத்தும் முகத்தலளவை அலகுகளில் ஒன்றாகும். சில நேரங்களில் பண்டங்களை அளப்பதற்கும் உழக்கு பயன்படுத்தப்படுகிறது. உலக அளவை முறையில், ஒரு உழக்கின் அளவு 336 மி. லி ஆகும்.  

உழக்கு (பாத்திரம்) என்பது ஒரு உழக்கு அளவுள்ள பாத்திரத்தையும் குறிக்கும். இந்த பாத்திரத்தைப் பித்தளை வார்ப்பிரும்பு மற்றும் ஈயத்தில் செய்திருப்பார்கள். இந்த உழக்கை நீர், பால், எண்ணெய் போன்ற பாய்மப் பொருள்களை அளப்பதற்கும் நெல், அரிசி, உளுந்து போன்ற தானியங்களை அளப்பதற்கும் பயன்படுத்துவார்கள்.  

பண்டையத் தமிழர் பயன்படுத்திய முகத்தல் அளவைகள்:  

## முகத்தல் வாய்ப்பாடு

5 செவிடு = 1 ஆழாக்கு  

2 ஆழாக்கு = 1 உழக்கு  

2 உழக்கு = 1 உரி  

2 உரி = 1 படி அல்லது நாழி  

8 படி = 1 மரக்கால் (குறுணி)  

2 குறுணி = 1 பதக்கு  

2 பதக்கு = 1 தூணி  

இவ்வாய்ப்பாட்டின் படி:  

1 உழக்கு  
: =10 செவிடு  
: =2 ஆழாக்கு  
: =1/2 உரி  
: = 1/4 படி  
: = 1/16 மரக்கால் ஆகும்.
# வார்த்தல்

வார்ப்பு]]  
**வார்த்தல்** ( Molding ) என்பது ஒரு மாதிரியைக் ( வார்ப்பைக் ) கொண்டு இயற்கை அல்லது செயற்கை மூலப் பொருட்களினால் வேண்டிய வடிவில் வடிவைக்கும் ஒரு தயாரிப்பு முறையாகும். வார்ப்பு என்பது உலோகங்களால் தயாரித்த துளைகளுடைய ஒரு தண்டாகும். இதற்குள் இருக்கும் துளையானது வடிவமைக்க வேண்டிய பொருளின் மேற்புற வடிவில் இருக்கும். இவை இரு உதிரி பாகமாகவும் இருக்கும். மூலப்பொருட்களை இந்த துளையில் வைத்து காய்ச்சி பின் ஆற்றினால் தயாரிப்புப் பொருளினை உருவாக்கி விடலாம். சில நேரங்களில் இவ்வகையான வார்ப்பானது துளைகள் இல்லாமலும் இருக்கும். அப்படி துளைகள் இல்லாமல் இருந்தால் அந்த வார்ப்பின் மேற்புறத்தில் வடிவமைக்க வேண்டிய பொருளின் உட்புற வடிவம் இருக்கும். இதில் பல வகைகள் உள்ளன. அவை பின்வருமாறு:  

- உட்செலுத்து வார்ப்பு முறை
- மேலழுத்த வார்ப்பு முறை
# ஆடி

**ஆடி** என்ற தலைப்பில் உள்ள கட்டுரைகள்:  

- ஆடி (மாதம்)
- ஆடி (நிறுவனம்)
- ஆடி (இயற்பியல்)
  - தளவாடி
  - குவியாடி
  - குழியாடி
  - பரவளைவு ஆடி

## வேறு
- ஆடிப் பூரம்
- ஆடி அமாவாசை
- ஆடிப்பெருக்கு

---
# மூலப் பொருள்

**மூலப் பொருள்** ( ஆங்கிலம் : Raw Material ) என்பது சில செயற்கை பொருட்களை உருவாக்கத் தேவைப்படும் மூலப் (அடிப்படைப்) பொருள் ஆகும் . இது கட்டுமானப் பணிகளுக்கும், ஆலைகளில் பிற பொருட்களை அல்லது பிற உருவத்தை உருவாக்கவும் பயன்படும் அனைத்து மூலப் பொருட்களையும் குறிக்கும். இரும்புத் தாது, அரிமரம்,கச்சா எண்ணெய் ஆகியவை உதாரணமாக இருக்கும். மனிதன் சம்மந்தப் படாதவையானால், பறவை தனது கூடுகளை அமைப்பதற்காக பறித்துவரும் கொப்புகள் அல்லது சுள்ளிகள் கூட மூலப்பொருள் ஆகும் .  

சில பொருளாதாரக் கொள்கைகளில், ஒரு பணியைச் செய்வதற்குத் தேவைப்படும் ஆட்களும், அவர்களுக்கு தேவையான வசதிகள் கூட இதனைக் குறிக்கும் .  

## இவற்றையும் பாருங்கள்

- பொருள்
- கட்டுமானப் பொருட்களின் பட்டியல்
- பொருளறிவியல்
- மீளுருவாக்கம்

## வெளியிணைப்புகள்
- Marx, *Capital*, Vol. 1, Part III, Chap. 7.
# இராமனாதிச்சன்புதூர்



**இராமனாதிச்சன்புதூர்** . தமிழ்நாட்டின் குமரி மாவட்டத்தின் மருங்கூர் பேரூராட்சியில் உள்ள கிராமம். தென் திருவாங்கூர் சமஸ்தானத்தின் கிழக்கு எல்லையாக இருந்துள்ளது.  

### அமைவு
இந்த ஊரின் கிழக்குப் பகுதியில் மேற்குத் தொடர்ச்சி மலை உள்ளது, மேற்குப் பகுதியில் சுப்பிரமணிய சுவாமி கோயில் அமைந்துள்ளது. சுசீந்திரத்திலிருந்து நான்கு கி. மீ. தூரத்தில் இக்கிராமம் உள்ளது. ஊரின் நடுவே செல்லும் சாலை ஊரை இரண்டாக பிரிக்கின்றது. வடக்குப் பகுதி வடக்கூர் எனவும் தெற்குப்பகுதி தெக்கூர் எனவும் அழைக்கப்படுகின்றது.  

### மக்கள்
இந்த ஊரில் உள்ள மக்களில் பெரும்பாலோனர் கத்தோலிக்க கிறிஸ்தவர்கள். வடக்கூரில் வெள்ளாள கிறிஸ்தவர்களும், தெக்கூரில் நாடார் கிறிஸ்தவர்களும் வாழ்ந்து வருகின்றனர்.  
வெள்ளாள இனமக்கள் இதே ஊரை பரம்பரையாக கொண்டவர்கள் மற்றும் அருகிலுள்ள மருங்கூர், இரவிபுதூர் போன்ற ஊர்களில் வசிக்கும் இந்து வெள்ளாளர்களின் உறவினர்கள். கிறிஸ்தவர்கள் ஆன பின்னர் திருமண உறவின் மூலம் வடக்கன்குளம் மற்றும் குருவிநத்தம் (கோவில்பட்டி) கிறிஸ்தவ வெள்ளாளர்களின் உறவினரானார்கள்.  
நாடார் இன மக்கள் நாகர்கோவிலின் மேற்குப் பகுதி ஊர்களிலிருந்து தொழில் காரணமாக இராமனாதிச்சன்புதூரில் குடியேறியவர்கள்.  

### சமயத் திருவிழா
வடக்கு இராமனாதிச்சன்புதூரின் புனித லயொலா இஞ்ஞாசியாரின் திருவிழா ஆண்டுதோறும் ஜீலை மாதம் 22ம் நாள் கொடியேற்றத்துடன் துவங்கி 31ம் நாள் புனித இஞ்ஞாசியாரின் நாளன்று 10 ஆம் திருவிழாவாக கொண்டாடப்பட்டு நிறைவு பெறும்.  
தெற்கு இராமனாதிச்சன்புதூரின் பாதுகாவலரான புனித ஆரோக்கியநாதரின் திருவிழா ஆண்டுதோறும் ஆகஸ்டு மாதத்தில் 10 நாட்கள் கொண்டாடப்பட்டு வருகிறது.  

திருவாங்கூர் சமஸ்தானத்திலிருந்த கத்தோலிக்க ஆலயங்களில் இராமனாதிச்சன்புதூரின் பழைய கோயிலும் ஒன்று. 1700களில் கட்டப்பட்ட வடக்கு இராமனாதிச்சன்புதூரின் பழைய கோயில் பழுது பார்க்கப்பட்டு தற்போது குழந்தை இயேசு ஆலயமாக வழிபாடுகள் நடைபெற்று வருகின்றன. நீண்ட காலமாக ராஜாவூர், ராமபுரம் போன்ற ஊர்கள் இராமனாதிச்சன்புதூரின் கிளைப்பங்குகளாகவே இருந்தன. சமீப காலம் வரை மயிலாடி இராமனாதிச்சன்புதூரின் கிளைப்பங்காக இருந்தது. தற்போது தெற்கு இராமனாதிச்சன்புதூர், மருங்கூர், அமராவதிவிளை ஆகிய மூன்று கிளைப்பங்குகளை உள்ளடக்கி வடக்கு இராமனாதிச்சன்புதூர் புனித இஞ்ஞாசியார் ஆலயம் திகழ்கிறது.  

=
# செ. இராமலிங்கம்



**செ. இராமலிங்கம்** (*S. Ramalingam*) ஓர் இந்திய அரசியல்வாதியும், தமிழகத்தைச் சேர்ந்த முன்னாள் இந்திய நாடாளுமன்ற உறுப்பினரும் ஆவார். இவர்  
தஞ்சாவூர் மாவட்டம், கும்பகோணம் அருகே உள்ள சீனிவாசநல்லூரைச் சேர்ந்தவர். இவர் திராவிட முன்னேற்றக் கழகத்தைச் சேர்ந்தவர் ஆவார்.  

## அரசியல் வாழ்க்கை
இராமலிங்கம், 1977, 1980, 1989 மற்றும் 1996ஆம் ஆண்டுகளில் நடந்த தமிழ்நாடு சட்டமன்றத் தேர்தலில், திருவிடைமருதூர் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் இத்தொகுதியில், ஏழுமுறை போட்டியிட்டு, நான்கு முறை சட்டமன்ற உறுப்பினராகத் தேர்ந்தெடுக்கப்பட்டார்.  

### சட்டமன்றத் தேர்தல் செயல்பாடு
#### 1977

#### 1980

#### 1989

பின்னர் 2019ஆம் ஆண்டு நடந்த இந்திய மக்களவைத் தேர்தலில், மயிலாடுதுறை தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  

## வகித்த பதவிகள்
- தமிழக அரசு மாநில நான்காவது நிதிக்குழு உறுப்பினர்.
- தமிழ்நாடு ஊராட்சி ஒன்றிய தலைவர்கள் கூட்டமைப்பு தலைவர்.
- திருவிடைமருதூர் ஊராட்சி ஒன்றிய தலைவர்.
- திருநாகேஸ்வரம் நாகநாதசுவாமி கோவிலின் அறங்காவலர்குழு தலைவர்.
- திருவிடைமருதூர் தொகுதியில், நான்கு முறை சட்டமன்ற உறுப்பினராகத் தேர்ந்தெடுக்கப்பட்டார்.
- தமிழக அரசு பிற்படுத்தப்பட்டோர் ஆணைய உறுப்பினர்.
- நாடாளுமன்ற மக்களவை உறுப்பினர்

## வகிக்கும் பதவிகள்
- திருவிடைமருதூர் ஒன்றிய தி.மு.க செயலாளர்.
- தி.மு.க தலைமை செயற்குழு உறுப்பினர்.
# துபை மெட்ரோ



**துபை மெட்ரோ** (துபாய் மெட்ரோ) என்பது ஐக்கிய அரபு அமீரகத்தின் துபை அமீரகத்தில் அமைக்கப்பட்டுள்ள ஓட்டுனர் அற்ற முழுத் தன்னியக்கமாக இயங்கும் நகரத் தொடருந்து வலையமைப்பு ஆகும். இவ்வலையமைப்பின் சிவப்புப் பாதை என அழைக்கப்படும் பாதையின் ஒரு பகுதி இயங்குகின்றது. இன்னொரு பகுதியான பச்சைப் பாதையின் கட்டுமான வேலைகள் நடைபெறுகின்றன. முழுமையான திட்டத்தில் வேறு பாதைகளும் உள்ளன. நகரத்தின் மையப் பகுதியில் இவ்விரு பாதைகளும் நிலத்தின் கீழ் இயங்குகின்றன. ஏனைய இடங்களில் நிலத்திலிருந்து உயரத்தில் தூண்களினால் தாங்கப்படும் பாதைகளில் இயங்குகின்றன. தொடர்வண்டியும், நிலையங்களும் வளிப்பதனம் செய்யப்பட்டுள்ளன.  

சிவப்புப் பாதையில் 10 நிலையங்களை உள்ளடக்கிய பகுதி 2009 ஆம் ஆண்டு 9 ஆவது மாதம் பி.ப 9 மணி 9 நிமிடம் 9 செக்கன் நேரத்தில் துபை அமீரகத்தின் ஆட்சியாளரும், ஐக்கிய அரபு அமீரகத்தின் பிரதம அமைச்சருமான சேக் முகம்மது பின் ரசீத் அல் மக்தூமினால் திறந்து வைக்கப்பட்டது. அடுத்தநாள் காலை மு.ப. 6 மணிக்கு இது பொதுமக்களின் பயன்பாட்டுக்கு விடபட்டது. அரபுக் குடாநாட்டில் அமைக்கப்பட்ட முதல் நகரத் தொடருந்து இதுவே. துபை மெட்ரோ இயங்கத் தொடங்கிய முதல் இரண்டு நாட்களில் 110,000 பேர் இதில் பயணம் செய்ததாகத் தெரிவிக்கப்பட்டுள்ளது. இது துபையின் மக்கட்டொகையின் 10% ஆகும்.  

20 கி.மீ. நீளமான பச்சைப் பாதை திறக்கப்பட்டதும், தற்போது உலகின் மிகநீளமான முழுத் தன்னியக்கமான நகரத் தொடருந்தாக விளங்கும் வான்கூவர் ஸ்கைட்ரெயினை விட 3 கி.மீ கூடுதலான நீளம் கொண்டதாக அமைந்து. இவ்வகையைச் சேர்ந்த உலகின் நீளமான நகரத் தொடருந்தாக ஆகும்.
# கிராமப்புற குடிசைத் தொழில்கள்


இந்தியாவில் இருக்கும் கதர் கிராமத் தொழில் இணையம் மற்றும் கதர் கிராமத் தொழில் மையமும் கடந்த 50 ஆண்டுகளாக கிராமப்புறத் தொழில் வளர்ச்சிக்காகப் பணியாற்றி வருகின்றன. இக்கதர் கிராமத் தொழில் இணையத்துடன் இணைந்து தேசிய வங்கி 38 கதர் மற்றும் மிகச் சிறிய அளவிலான தொழில்களைக் கண்டறிந்து அத்திட்டங்களுக்கு நிதியுதவி அளித்து வருகின்றன.  

தேசிய வங்கிகள் தொழில் முனைவோருக்கு உதவும் வகையில் 22 சிறு மற்றும் கிராமப்புற குடிசைத் தொழில்களை அடையாளம் கண்டுள்ளன. அவை  

1. கைவினைப் பொருட்கள்
1. கிராமக் கைத்தொழில்கள்
1. தோல் பொருட்கள்
1. மட்பாண்டம் தயாரித்தல்
1. காகிதப் பொருட்கள்
1. அச்சுக்கலை மற்றும் புத்தகம் கட்டுதல்
1. கண்ணாடித் தொழில்
1. இரப்பர் பொருட்கள் தயாரித்தல்
1. கட்டிடக் கட்டுமானப் பொருட்கள்
1. இரசாயணப் பொருட்கள் மற்றும் அவற்றின் கலவைப் பொருட்கள் தயாரித்தல்
1. நெகிழிப் பொருட்கள்’
1. பொதுப் பொறியியல் பொருட்கள்
1. வாகன மற்றும் மின் அணுக்கருவிகள்
1. விளையாட்டுப் பொருட்கள்
1. எழுது பொருட்கள்
1. விவசாயம் சார்ந்த தொழில்கள்
1. தையற்கலை மற்றும் ஆயத்த ஆடைகள்
1. பட்டுப்பூச்சி வளர்ப்பு
1. கைத்தறி மற்றும் விசைத்தறி
1. நார் பொருட்கள்
1. காடு, மலை வளம் சார்ந்த தொழில்கள்
1. இவை அல்லாத பிற தொழில்கள்
# மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்)



தமிழ்நாட்டில் தாமிரபரணி ஆறு தவழ்ந்தோடும் திருநெல்வேலி மாவட்டம் முக்கூடலில் இருந்து 7 கிலோ மீட்டர் தொலைவில் உள்ளது மனுஜோதி ஆசிரமம் குறித்த விளக்கப்படமாக இலவசமாய் வழங்கும்படியாக வெளியிடப்பட்டுள்ளது.  

## படக்குழு

1. தயாரிப்பு - தேவாசீர் இ.லாறி.
1. எழுத்து இயக்கம் - ஞானசூரியன்
1. இணை இயக்கம் - கவிஞர் பனப்பாக்கம் K.சுகுமார்.
1. பின்னனிக் குரல்கள் - D.ஞானசூரியன் மற்றும் வித்யா சாரிபுத்ரா

## பொருளடக்கம்

இந்தப் படத்தில் ஒன்றே குலம் ஒருவனே தேவன் என்கிற கொள்கை நோக்கத்துடன் 1963-ல் பாலாசீர் லாறி என்பவரால் துவங்கப்பட்ட மனுஜோதி ஆசிரமம் குறித்த செய்திகள் சொல்லப்பட்டுள்ளது.  

## இலவசமாய்ப் பெற்றிட

மண்ணிலே ஒரு சொர்க்கம் மனுஜோதி ஆசிரமம் (விளக்கப்படம்) வேண்டி மனுஜோதி ஆசிரமம் முகவரிக்கு தபால் அனுப்பி இலவசமாய்ப் பெற்றிடலாம்.
# சென்னை முள்ளெலி


**சென்னை முள்ளெலி** அல்லது **வெற்று வயிறு முள்ளெலி** (*Bare-bellied Hedgehog/Madras Hedgehog)(*விலங்கியல் பெயர் *பாரெசினுசு நுடிவெண்டிரிசு)* என்பது தென் கிழக்கு இந்தியாவின் வறண்டப் பகுதிகளில் காணப்படும் முள்ளெலி இனம் ஆகும். இந்தியாவின் தென்மாநிலங்களுள் ஒன்றான தமிழ் நாட்டில் மட்டும் காணப்படுகிறது.  

- *Paraechinus micropus nudiventris* என்பதே இதன் முழு விலங்கியல் பெயர். *Paraechinus micropus* என்ற, வேறு இனத்தைப் போன்றே இருக்கும்.ஆனால், அவ்வினத்தின் கீழ்வரும் சிற்றினம் ஆகும். இந்த இரண்டு இனங்களுக்குமிடையே, குறைந்த வேறுபாடுகளே இருக்கின்றன

சென்னை முள்ளெலி என்ற இம்முள்ளெலிச் சிற்றினம், உலக விலங்கியல் அறிஞரால் அழிந்ததாகக் கருதப்பட்டது. ஆனால், இவ்வினம் இந்திய மாநிலமான தமிழ்நாட்டில் உயிருடன் இருப்பது கண்டறியப் பட்டுள்ளது.  

தமிழ்நாட்டிலுள்ள களக்காடு முண்டந்துறை புலிகள் காப்பகம் என்ற சரணாலயத்தில் கண்டறிந்துள்ளனர். இச்சிற்றினத்தைப் பற்றிய ஆய்வு விவரங்கள் அதிகமில்லை. அழியும் நிலையுள்ள முள்ளெலி இனமாக, பன்னாட்டு இயற்கைப் பாதுகாப்பு அமைப்பால் அறிவிக்கப்பட்டுள்ளது.